Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    575

от     13 юли       2016 година

ЗА одобряване на отчета за изпълнението на бюджета на Националната здравноосигурителна каса за 2015 г.

На основание чл. 30, ал. 1 във връзка с чл. 19, ал. 7, т. 8 от Закона за здравното осигуряване

М И Н И С Т Е Р С К И Я Т    С Ъ В Е Т
Р Е Ш И:

1. Одобрява отчета за изпълнението на бюджета на Националната здравноосигурителна каса за 2015 г., внесен от управителя на Националната здравноосигурителна каса чрез министъра на здравеопазването.
2. Предлага на Народното събрание да разгледа и да приеме отчета по т. 1.

МИНИСТЪР-ПРЕДСЕДАТЕЛ: /п/ Бойко Борисов

ЗА ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Веселин Даков
Вярно,
ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Веселин Даков/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

Р Е Ш Е Н И Е

ЗА приемане на отчета за изпълнението на бюджета на Националната здравноосигурителна каса за 2015 г.

Народното събрание на основание чл. 86, ал. 1 от Конституцията на Република България и чл. 30, ал. 1 от Закона за здравното осигуряване

Р Е Ш И:

1. Приема отчета за изпълнението на бюджета на Националната здравноосигурителна каса за 2015 г.
2. Приема отчета за изпълнението на бюджета на Националната здравноосигурителна каса за 2015 г. по приходи и трансфери на обща сума 3 133 347 хил. лева, както следва:
Error! Not a valid link.
3. Приема отчета за изпълнението на бюджета на Националната здравноосигурителна каса за 2015 г. по разходи и трансфери на обща сума 
3 126 020 хил. лева, както следва:

4. Приема положително бюджетно салдо (излишък) по годишния отчет за изпълнението на бюджета на Националната здравноосигурителна каса за 2015 г. в размер 7 328 хил. лв.

Решението е прието от 43-ото Народно събрание на ………………………. 2016 г. и е подпечатано с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Цецка Цачева)

М  О  Т  И  В  И

към проекта на Решение на Народното събрание за приемане на отчета за изпълнението на бюджета на Националната здравноосигурителна каса за 2015 г.

През 2015 г. общият размер на извършените разходи и трансфери е 3 126 020 хил. лв., което представлява 99,9 на сто от заложените в годишния план за 2015 г. средства. 
Разходите за персонал са 30 270 хил. лв., представляващи 1 на сто от извършените разходи и трансфери.
Издръжката на административните дейности е 8 515 хил. лв., представляващи 0,3 на сто от извършените разходи и трансфери.
Здравноосигурителните плащания са 3 057 684 хил. лв. (вкл. 68 798 хил. лв. предоставени трансфери към бюджетни предприятия, сключили договори за извършване на медицински услуги с НЗОК), представляващи 
97,8 на сто от извършените разходи и трансфери. По видове медицинска помощ от пакета здравни дейности, гарантиран от бюджета на НЗОК по чл. 45 от Закона за здравното осигуряване (ЗЗО), здравноосигурителните плащанията са, както следва:
1. За първична извънболнична медицинска помощ (ПИМП) – 185 017 хил. лв., или 6,1 на сто от всички здравноосигурителни плащания. 
С тези средства е изплатена дейността за периода декември 2014 г. – ноември 2015 г. Разходите за ПИМП са се увеличи с 3,7 на сто спрямо изплатените 178 384 хил. лв. през предходната 2014 г. Увеличението е резултат на нарастване на отчетения обем дейност и се дължи основно на прегледите по повод диспансерно наблюдение.
2. За специализирана извънболнична медицинска помощ (СИМП) – 204 235 хил. лв., или 6,7 на сто от всички здравноосигурителни плащания. 
С тези средства е изплатена дейността за периода декември 2014 г. – ноември 2015 г. с общ обем 17 732 хиляди дейности, което е с 9 хиляди специализирани дейности повече от заплатените през 2014 г. за периода декември 2013 г. – ноември 2014 г. Това се дължи на увеличението на прегледите по повод медицинска експертиза и на високоспециализирана дейност – ехокардиография. Ръстът на плащанията за СИМП от 6 551 хил. лв. се дължи основно на по-високата цена на първичните посещения за 2015 г. спрямо цените за 2014 г.
3. За дентална помощ (ДП) – 122 145 хил. лв., или 4 на сто от всички здравноосигурителни плащания. С тези средства е изплатена дейност за периода декември 2014 г. – ноември 2015 г. с общ обем 5 660 хиляди дентални дейности, което представлява намаление на заплатения обем дейности в сравнение с 2014 г. с 0,3 на сто. Разходите за ДП са увеличени с 8 178 хил. лв., или 7,2 на сто спрямо изплатените 113 968 хил. лв. през предходната 2014 г., което се дължи на увеличението на цените на денталните дейности за 2015 г. спрямо цените за 2014 г.
4. За медико-диагностична дейност (МДД) – 72 386 хил. лв., или 
2,4 на сто от всички здравноосигурителни плащания. С тези средства е изплатена дейността за периода декември 2014 г. – ноември 2015 г. с общ обем 19 592 хиляди изследвания, който е с 294 хиляди изследвания, или 
1,5 на сто по-голям от отчетения през 2014 г. Разходите за МДД са се увеличили с 2 578 хил. лв., или с 3,7 на сто спрямо изплатените 69 807 хил. лв. през предходната 2014 г. Отчетеното през 2015 г. увеличение в цените на МДД е средно с 1,3 на сто.
5. За лекарствени продукти, медицински изделия и диетични храни за специални медицински цели за домашно лечение на територията на страната – 597 760 хил. лв., или 19,5 на сто от всички здравноосигурителни плащания. С тези средства са извършени плащания в размер 641 202 хил. лв. за продуктите, предоставени от аптеките на здравноосигурените лица в периода от 16 ноември 2014 г. до 15 ноември 2015 г., както и 50 на сто от отчетния период 16-30 ноември 2015 г. В отчетения разход се включват и сумите от възстановените от притежателите на разрешения за употреба отстъпки в размер 43 442 хил. лв. 
6. За лекарствени продукти за лечение на злокачествени заболявания в условията на болнична медицинска помощ – 245 925 хил. лв., или 8 на сто от всички здравноосигурителни плащания. С тези средства са заплатени лекарствени продукти за лечение на злокачествени заболявания, приложени при дейност по клинични пътеки или клинични процедури по договори на изпълнителите на болнична медицинска помощ, в периода декември 2014 г. – ноември 2015 г.

7. За медицински изделия, прилагани в болничната медицинска помощ (МИ) – в размер 75 423 хил. лв., или 2,5 на сто от всички здравноосигурителни плащания. С тези средства са заплатени МИ, приложени по дейност по клинични пътеки, в периода декември 2014 г. – ноември 2015 г. Средномесечната стойност на заплатените през 2015 г. 
МИ е в размер 6 285 хил. лв., което в сравнение със средномесечната стойност на заплатените през 2014 г. представлява намаление с 3 на сто.
8. За болнична медицински помощ (БМП) – 1 523 882 хил. лв., или 49,8 на сто от всички здравноосигурителни плащания. С тези средства е изплатена дейността по клинични пътеки, високоспециализирани медицински дейности, клинични процедури и процедури за периода декември 2014 г. –ноември 2015 г. 
9. За други здравноосигурителни плащания за медицинска помощ, оказана в съответствие с правилата за координация на системите за социална сигурност (ПКСС) – 30 910 хил. лв., или 1 на сто от всички здравноосигурителни плащания. Във връзка с намаляване на средствата по този параграф общо с 25 986 хил. лв. в полза на средствата за лекарствени продукти, медицински изделия и диетични храни за специални медицински цели, за домашно лечение на територията на страната през 2015 г. 33 891 хил. лв. са отложени за заплащане през 2016 г. Постъпилите през 2015 г. искове от други държави са на обща стойност 74 267 хил. лв., което е с 9109 хил. лв., или с 14 на сто повече спрямо постъпилите през 2014 г. 
Тези темпове на нарастване на задълженията на Република България по ПКСС значително надвишават финансовите възможности на НЗОК, като към 31 декември 2015 г. общата стойност на неприключените искове от другите държави възлиза на 167 906 хил. лв.
Плащанията от трансферите от Министерството на здравеопазването по ал. 1, ред 4 от Закона за бюджета на Националната здравноосигурителна каса за 2015 г. (ЗБНЗОК за 2015 г.) е 23 565 хил. лв. 
(вкл. 28 хил. лв. предоставени трансфери към бюджетни предприятия, сключили договори за извършване на медицински услуги с НЗОК), представляващи 0,8 на сто от извършените разходи и трансфери. 
Придобиването на нефинансови активи е в размер 2566 хил. лв., представляващи 0,1 на сто от извършените разходи и трансфери.
Предоставените трансфери на Националната агенция за приходите по чл. 24, т. 6 от ЗЗО са 3 417 хил. лв., представляващи 0,1 на сто от извършените разходи и трансфери – всичко.

Съгласно ЗБНЗОК за 2015 г. за приходи и трансфери общо са заложени средства в размер 3 075 534 хил. лв. През 2015 г. с решения на Надзорния съвет (НС) на НЗОК средствата са увеличени общо с 
53 668 хил. лв. В резултат на промените годишният план е в размер 
3 129 202 хил. лв.
Общият размер на получените в НЗОК приходи и трансфери към 
31 декември 2015 г. възлиза на 3 133 347 хил. лв., което представлява 
100,1 на сто спрямо заложените в годишния план за 2015 г. средства.
Приетите със ЗБНЗОК за 2015 г. здравноосигурителни приходи са в размер 3 018 984 хил. лв. През 2015 г. с решения на НС на НЗОК средствата са увеличени общо с 50 448 хил. лв. от преизпълнението на здравноосигурителните приходи, в частта за здравноосигурителни вноски, на основание § 1 от Преходните и заключителните разпоредби на ЗБНЗОК за 
2015 г. В резултат на това годишният план е в размер 3 069 432 хил. лв.
Постъпилите към 31 декември 2015 г. здравноосигурителни приходи са в размер 3 088 788 хил. лв., което представлява изпълнение от 100,6 на сто спрямо заложените в годишния план за 2015 г. средства. В сравнение със същия период на 2014 г. се отчита ръст със 185 635 хил. лв., или с 6,4 на сто, основно от здравноосигурителни вноски. 
Приетите със ЗБНЗОК за 2015 г. здравноосигурителни вноски са в размер 2 040 705 хил. лв. В резултат на увеличението с 50 448 хил. лв. на основание § 1 от Преходните и заключителните разпоредби на ЗБНЗОК за 2015 г. годишният план е в размер 2 091 153 хил. лв.
Постъпилите към 31 декември 2015 г. здравноосигурителни вноски са в размер 2 110 509 хил. лв., което представлява изпълнение от 100,9 на сто спрямо заложените в годишния план за 2015 г. средства. В сравнение със същия период на 2014 г. се отчита ръст със 182 616 хил. лв., или с 9,5 на сто. Отчетеният ръст се дължи на увеличения период за  възстановяване на здравноосигурителните права от 36 месеца на 60 месеца съгласно чл. 109, ал. 2 от ЗЗО.
Приетите със ЗБНЗОК за 2015 г. трансфери са в размер 
978 279 хил. лв. Към 31 декември 2015 г. са получени 978 279 хил. лв., което представлява 100 на сто от заложените в ЗБНЗОК за 2015 г. средства, или с 
3019 хил. лв. повече в сравнение с получените през 2014 г.

Приетият със ЗБНЗОК за 2015 г. размер на трансфера е 
18 000 хил. лв. През годината не са постъпили средства по това направление. През 2014 г. са получени 225 000 хил. лв. трансфер от централния бюджет.
Приетите със ЗБНЗОК за 2015 г. средства за неданъчни приходи са в размер 14 550 хил. лв. Към 31 декември 2015 г. са получени 17 339 хил. лв., което представлява 119,2 на сто от заложените в ЗБНЗОК за 2015 г. средства и с 3 571 хил. лв., или с 25,9 на сто повече в сравнение с получените през 
2014 г. Отчетеният ръст в приходите от глоби, санкции и наказателни лихви през отчетната 2015 година спрямо предходната 2014 година се дължи на обвързаността на този параграф с възстановяване на здравноосигурителни права съгласно чл. 109, ал. 2 от ЗЗО.
Приетите със ЗБНЗОК за 2015 г. средства за трансфери от МЗ за финансиране на разходите за лекарствени продукти – ваксини и дейности по прилагането им за здравните дейности по чл. 82, ал. 2, т. 3 от Закона за здравето (ЗЗ), за дейности за здравно неосигурени лица, включващи: комплексно диспансерно (амбулаторно) наблюдение при пациенти с кожно-венерически и психиатрични заболявания, интензивно лечение, дейности по чл. 82, ал. 1, т. 2 от ЗЗ и за сумите по чл. 37, ал. 6 от ЗЗО, са в размер 
24 000 хил. лв. С решение на НС на НЗОК средствата са намалени със 
104 хил. лв., със съответното намаление на плащания от трансфери от МЗ по ал. 1, ред 4 от ЗБНЗОК за 2015 г., без да се нарушава балансът по бюджета на НЗОК, по реда на § 2 от Преходните и заключителните разпоредби на ЗБНЗОК за 2015 г. В резултат на това годишният план е в размер 
23 896 хил. лв. 
Към 31 декември 2015 г. получените трансфери са в размер 
23 896 хил. лв.
По отношение на другите трансфери с решения на НС на НЗОК в годишния план за 2015 г. са заложени 3325 хил. лв. със съответното увеличение на здравноосигурителните плащания, без да се нарушава балансът по бюджета на НЗОК. От тези средства 214 хил. лв. са от постъпилите целеви субсидии по чл. 23, ал. 1, т. 9 от ЗЗО, със съответното увеличение на други здравноосигурителни плащания за медицинска помощ, оказана в съответствие с правилата за координация на системите за социална сигурност, на основание § 3 от Преходните и заключителните разпоредби на ЗБНЗОК за 2015 г. Останалите 3110 хил. лв. са от възстановените средства от МЗ за начислени дължими съгласно § 13 от Преходните и заключителните разпоредби на ЗБНЗОК за 2014 г. целеви субсидии (трансфери) от МЗ във връзка със заплатени от НЗОК доставени количества ваксини за задължителните имунизации и реимунизации в периода от 1 януари 2014 г. до 1 април 2014 г., със съответното увеличение на лекарствени продукти, медицински изделия и диетични храни за специални медицински цели, за домашно лечение на територията на страната.
В резултат на отчетените към 31 декември 2015 г. разходи и трансфери – всичко в общ размер 3 126 020 хил. лв., спрямо отчетените приходи и трансфери – всичко в общ размер 3 133 347 хил. лв., се формира положително бюджетно салдо (излишък) за годината в размер 7328 хил. лв., при приет със ЗБНЗОК за 2015 г. бюджет на НЗОК за 2015 г. с балансирано бюджетно салдо.

МИНИСТЪР-ПРЕДСЕДАТЕЛ:

(Бойко Борисов)

 
Р е п у б л и к а   б ъ л г а р и я
МИНИСТЕРСКИ СЪВЕТ

№……….………………….		
……………………. 2016 г.	
ДО

ПРЕДСЕДАТЕЛЯ НА НАРОДНОТО СЪБРАНИЕ

г-жа ЦЕЦКА ЦАЧЕВА

УВАЖАЕМА ГОСПОЖО ЦАЧЕВА,

На основание чл. 30, ал. 1 във връзка с чл. 19, ал. 7, т. 8 от Закона за здравното осигуряване изпращам Ви одобрения с Решение ................... на Министерския съвет от 2016 г. проект на Решение на Народното събрание за приемане на отчета за изпълнението на бюджета на Националната здравноосигурителна каса за 2015 г.

ПРИЛОЖЕНИЕ: Съгласно текста.

МИНИСТЪР-ПРЕДСЕДАТЕЛ:

(Бойко Борисов)